b'\n_START_ARTICLE_\nMangartska dolina\n_START_PARAGRAPH_\nMangartska dolina je dolina v Zahodnih Julijskih Alpah,_NEWLINE_Italija._NEWLINE_Mangartska dolina se zajeda v osr\xc4\x8dje Mangartske skupine in se polagoma vzpenja od severa proti jugu, kjer konec doline zapira veli\xc4\x8dastna skalna stena _NEWLINE_Mangarta. Nad zahodno stranjo doline se razteza greben z vrhovoma Bukovnika (2076 m) in Poldnika (2036 m) (Picco di Mezzodi), vzhodni bok pa obroblja veriga Ponc. Konec doline, ki se zajeda v stene Vevnice in_NEWLINE_Mangarta se imenuje Zaga\xc4\x8de. Najve\xc4\x8dja privla\xc4\x8dnost doline sta dve jezeri imenovani Mangartski jezeri, ali Belope\xc5\xa1ki jezeri (Laghi di Fusine)._NEWLINE_Do Mangartskih jezer jezer pripelje asfaltna cesta, ki so od glavne ceste Rate\xc4\x8de - Trbi\xc5\xbe odcepi v naselju Pod Klancem (Villa Alta). Od jezer naprej pa je makadamski podalj\xc5\xa1ek proti koncu doline. Ob jezeru je nekaj gosti\xc5\xa1\xc4\x8d in izposojevalnica \xc4\x8dolnov, pod vzno\xc5\xbejem Visoke Ponce (2274 m) pa stoji Ko\xc4\x8da Luigi Zacchi (Rifugio Luigi Zacchi)._NEWLINE_Mangartska dolina je izvrstno izhodi\xc5\xa1\xc4\x8de za \xc5\xa1tevilne planinske in alpinisti\xc4\x8dne ture. Pri jezerih se pri\xc4\x8dnejo \xc5\xa1tevilne poti proti vrhovom Mangartske skupine. Poti so ve\xc4\x8dinoma zahtevne in terjajo izurjenega planinca. To obmo\xc4\x8dje je \xc5\xa1e posebej zanimivo za alpiniste, ki so tod speljali nekatere plezalne smeri, ki sodijo med najte\xc5\xbeje v Julijskih Alpah'